 Madaxweynaha Jamhuuriyada Somaliland, Mudane, Axmed Maxamed Siilaanyo, oo haatan socdaal ugu maqan dalka Ingiriiska ayaa tacsi u diray Qoyskii, Eheladii, Qaraabadii, iyo guud ahaanba dadka Soomaalida, isaga oo ka tacsiyadaynaaya geeridii dhawaan ku timid raysal wasaarihii hore ee Soomaaliya Cabdirisaaq Xaaji Xuseen, waxaanu illaahay uga baryayaa inuu naxariistii jano ka waraabiyo dadka Soomalidana samir iyo iimaan ka siiyo. 